PROCES-VERBAL nr.          /26
al şedinţei grupului de lucru pentru achiziţii al IMSP Spitalul Clinic Republican „Timofei Moșneaga” privind examinarea posibilității achiziționării în regim urgent a protezei vasculare trifurcate tip stent graft prin contractare directă
Cod CPV: 33184200-5
„         ” iunie  2026                                                                                         mun. Chișinău
Prezenţi la şedinţă membrii grupului de lucru numiţi prin ordinul nr. 88 din 25.05.2026:
	Nr. d/o
	Nume Prenume
	Funcția în cadrul IMSP SCR 

„Timofei Moșneaga”
	Funcţia în cadrul grupului

	1
	Andrei Galescu
	Vicedirector medical
	Preşedintele grupului de lucru

	2
	Natalia Țurcanu
	Șef Serviciu achiziții publice
	Secretar

	3
	Nălea Demian 
	Jurisconsult, serviciul juridic
	Membrul grupului de lucru

	4
	Galina Gabuja
	Contabil șef adjunct,contabilitate
	Membrul grupului de lucru

	5
	Mariana Macari
	Economist șef
	Membrul grupului de lucru

	6
	Aurel Batrînac
	Șef interimar departament chirurgie cardiovasculară și toracică
	Specialist de profil – membru


Absenți: dl Andrei Galescu numit director interimar, în funcția de vicedirector medical numit dl Alexandru Botizatu.
Alexandru Botizatu concediu, înlocuit de dna Natalia Gaibu.

Natalia Țurcanu concediu, înlocuită de dl. Ion Bivol
Galina Gabuja concediu, înlocuită de Maria Jardan.

Cooptat: dl Sergiu Barnaciuc– șef secţia chirurgie viciilor cardiace dobândite cu reabilitare cardiologică, prin ordin nr. 115 din 22.06.2026.
ORDINEA DE ZI:
Examinarea posibilității achiziționării în regim urgent prin contractare directă a protezei vasculare trifurcate tip stent graft, în conformitate cu prevederile HG nr.870/2022 privind aprobarea Regulamentului cu privire la achizițiile publice de valoare mică, a HG nr.10 din 20.01.2021 pentru aprobarea Regulamentului cu privire la activitatea grupului de lucru în domeniul achizițiilor publice, și în baza demersului cu nr. 188-i din 19.06.2026.
S-A EXAMINAT:

Membrilor grupului de lucru le-a fost prezentat demersul nr. 188-i, prin care se solicită asigurarea achiziționării în regim de urgență a unei proteze vasculare trifurcate tip stent graft, necesară pentru efectuarea unei intervenții chirurgicale urgente unui pacient internat în secția Chirurgie VCD.


Potrivit informațiilor prezentate în demers, pentru realizarea actului medical și salvarea vieții pacientului este necesară utilizarea unui model specific de proteză vasculară trifurcată tip stent graft, produsă de ArtiVision/JOTEC GmbH, Germania. Totodată, s-a constatat că dispozitivul medical solicitat reprezintă singurul produs de acest tip înregistrat în Registrul de Stat al Dispozitivelor Medicale gestionat de AMDM, conform datelor indicate în oferta prezentată.


Suplimentar, s-a menționat că acest tip de proteză constituie un dispozitiv medical cu utilizare foarte specifică și aplicabilitate redusă, fiind destinat unor intervenții chirurgicale complexe și rare. Din acest motiv, necesitatea achiziționării sale nu poate fi previzionată și, respectiv, nu este inclusă în planificarea anuală a necesarului de proteze vasculare.


Ca urmare a solicitării unei oferte de preț, operatorul economic Cavateh SRL, în calitate de reprezentant oficial al producătorului ArtiVision/JOTEC GmbH din Germania pe teritoriul Republicii Moldova, a prezentat o ofertă în valoare de 230.230,00 lei, fără/inclusiv TVA.


În baza informațiilor examinate, grupul de lucru a concluzionat că sunt întrunite condițiile prevăzute la pct. 14 subpct. 8) din Hotărârea Guvernului nr. 870/2022 pentru aprobarea Regulamentului cu privire la achizițiile publice de valoare mică, care permit neutilizarea SIA „RSAP” în situații de maximă urgență generate de evenimente imprevizibile și neimputabile autorității contractante.

În susținerea acestei concluzii, grupul de lucru a reținut următoarele circumstanțe:

1. Achiziția este indispensabilă pentru realizarea unui act medical urgent și pentru asigurarea continuității tratamentului pacientului;

2. Necesitatea achiziției a survenit ca urmare a unei situații medicale imprevizibile și neimputabile autorității contractante;

3. Orice întârziere în procurarea dispozitivului medical solicitat ar putea genera consecințe grave asupra stării de sănătate a pacientului, inclusiv risc vital major;

4. Dispozitivul medical solicitat are caracter specific și individualizat, fiind destinat unei intervenții chirurgicale concrete;

5. Oferta a fost solicitată de la operatorul economic identificat în calitate de reprezentant oficial al producătorului și furnizor al dispozitivului medical necesar pe teritoriul Republicii Moldova.

„14. Autoritatea/entitatea contractantă este obligată să desfășoare achizițiile publice de valoare mică prin intermediul SIA „RSAP”, cu excepția următoarelor cazuri:

8) în cazurile strict necesare, din motive de maximă urgenţă ca urmare a unor evenimente imprevizibile pentru autoritatea/entitatea contractantă în cauză, nu se pot respecta termenele pentru procedura de achiziție de valoare mică prin SIA ,,RSAP”. Situaţiile invocate pentru a justifica maxima urgenţă nu trebuie să fie imputabile autorităţilor/entităților contractante. Decizia privind neutilizarea sistemului SIA ,,RSAP” pentru achiziția de valoare mică se adoptă cu majoritatea de voturi ale membrilor grupului de lucru și se consemnează printr‑un proces-verbal.
Alte propuneri sau modificări nu au parvenit.
S-A HOTĂRÂT:

· A accepta contractarea operatorului economic Cavateh M SRL în vederea achiziționării în regim urgent a protezei vasculare trifurcate tip stent graft (Artion Jotec GmbH Germania) în valoare totală de 230.230,00 lei fără/inclusiv TVA.

